CELEX: 62020TN0374
Language: bg
Date: 2020-06-15 00:00:00
Title: Дело T-374/20: Жалба, подадена на 15 юни 2020 г. — KM/Комисия

3.8.2020   
            
            
               BG
            
            
               Официален вестник на Европейския съюз
            
            
               C 255/34
            
         
      Жалба, подадена на 15 юни 2020 г. — KM/Комисия
      (Дело T-374/20)
      (2020/C 255/45)
      Език на производството: немски
      
         Страни
      
      
         Жалбоподател: KM (представител: M. Müller-Trawinski, Rechtsanwalt)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  както да отмени решението на ответника от 7 октомври 2019 г., под формата на решение R/627/19 от 20 март 2020 г. на органа по назначаването, с което ответникът е отказал да отпусне на жалбоподателя наследствена пенсия, така и да задължи ответника да се произнесе отново, като се съобрази с правното становище на Общия съд, и да отпусне на жалбоподателя наследствена пенсия,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква следните основания в подкрепа на жалбата.
      
                  1.
               
               
                  Първо основание
                  С първото основание се твърди, че е дискриминиращо — за да е налице право на пенсия — при партньори, които не са от един и същи пол, да се изисква те да са сключили брак, докато при всички останали партньорства да е достатъчна всякаква форма на регистрирано съжителство.
               
            
                  2.
               
               
                  Второ основание
                  С второто основание се твърди, че член 18 във връзка с член 20 от приложение VIII към Правилника за длъжностните лица на Европейския съюз е дискриминиращ, а оттук и недействителен, защото при активно заетите длъжностни лица е достатъчен едногодишен брак, за да се приеме наличието на трайна връзка, което в случай на смърт на длъжностното лице дава право на съпруга на наследствена пенсия, а при съпрузи на длъжностни лица, сключили брак едва след пенсионирането си, били необходими пет години брак, за да е налице право на наследствена пенсия.